

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**OPĆINSKO VIJEĆE**

KLASA: 400-06/22-01/02

URBROJ: 2198-07-1/1-22-01

**OPĆINSKO VIJEĆE**, temeljem članka 31. Statuta Općine Posedarje – pročišćeni tekst („Službeni glasnik Općine Posedarje“ br 3/18, 3/21), ) članka 144. Zakona o proračunu („Narodne Novine“ broj NN 144/21), na svojoj 14. sjednici, održanoj 27.12.2022. godine donosi:

**ODLUKA O IZVRŠAVANJU PRORAČUNA OPĆINE POSEDARJE ZA 2023 GODINU**

**OPĆE ODREDBE**

**Članak 1.**

Ovom se Odlukom utvrđuje se struktura prihoda i primitaka, rashoda i izdataka. Proračun Općine Posedarje za 2023. godinu (u nastavku teksta: Proračun) i njegovo izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti općinskog načelnika u izvršavanju Proračuna te druga pitanja vezana za izvršenje Proračuna.

**II. SADRŽAJ PRORAČUNA**

**Članak 2.**

Proračun se sastoji od Općeg i Posebnog dijela, te Obrazloženja.

Opći dio Proračuna sadrži: sažetak Računa prihoda i rashoda i Računa financiranja, Račun prihoda i rashoda i Račun financiranja.

U Računu prihoda i rashoda iskazani su svi porezni i neporezni prihodi i prihodi od nefinancijske imovine te sredstva za financiranje javnih rashoda na razini Općine Posedarje (u daljnjem tekstu: Općina) i proračunskih korisnika.

U Računu financiranja iskazani su primici od financijske imovine i zaduživanja te svi izdaci za financijsku imovinu i otplatu kredita i zajmova.

Posebni dio Proračuna sastoji se od plana rashoda i izdataka proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje proračuna sastoji se od obrazloženja općeg dijela proračuna i obrazloženja posebvnog dijela proračuna.

**Članak 3.**

U Računu prihoda i rashoda iskazani su prihodi poslovanja i prihodi od prodaje nefinancijske imovine, te rashoda poslovanja i rashodi za nabavu nefinancijske imovine. Sastoji se od prihoda i rashoda prema ekonomskoj klasifikaciji kako slijedi:

-prihodi od poreza (skupina 61)

- pomoći iz inozemstva (darovnice) i od subjekata unutar općeg proračuna (skupina 63)

- prihodi od imovine (skupina 64)

- prihodi od upravnih i administrativnih pristojbi, pristojbi po posebnim propisima i nakanda (skupina 65)

- prihodi od prodaje proizvoda i robe te pruženih usluga i prihodi od donacija (skupina 66)

- kazne, upravne mjere i ostali prihodi (skupina 68)

- prihodi od prodaje proizvedene dugotrajne imovine (skupina 72)

- rashodi za zaposlene (skupina 31)

- materijalni rashodi (skupina 32)

- financijski rashodi (skupina 34)

- pomoći dane u inozemstvo i unutar općeg proračuna (skupina 36)

- nakande građanima i kućanstvima na temelju osiguranja i druge naknade (skupina 37)

- ostali rashodi (skupina 38)

- rashodi za nabavu neproizvedene dugotrajne imovine (skupina 41)

- rashodi za nabavu proizvedeve dugotrajne imovine (skupina 42)

**Članak 4.**

U računu financiranja iskazuju se oprimici od financijske imovine i zaduživanja, te izdaci za financijsku imovinu i otplatu redina i zajmova (skupina 8 i 5)

**III. IZVRŠAVANJE PRORAČUNA**

**Članak 5.**

Proračun se izvršava od 01.siječnja do 31. prosinca 2023. godine.

Samo naplaćeni prihodi u kalendarskoj godini priznaju se kao prihodi Proračuna za 2023. godinu. Rashodi poslovanja za koje je nastala obveza u 2023. godini rashodi su Proračuna za 2023 godinu, neovisno o plaćanju. O rasporedu viška prihoda odnosno o pokriću manjka Proračuna odlučuje Općinsko vijeće prilikom donošenja Godišnjeg izvještaja o izvršenju proračuna za 2023 godinu.

**Članak 6.**

Proračun se izvršava u skladu s raspoloživim sredstvima i dospjelim obvezama. Prihodi Proračuna ubiru se i uplaćuju u Proračun u skladu sa zakonom i propisima donesenim na temelju zakona, neovisno o visini prihoda planiranih Proračunom.

Namjenski prihodi i primici Proračuna jesu: pomoći, donacije, prihodi za posebne namjene, prihodi od prodaje ili zamjene imovine u vlasništvu Općine, naknade s naslova osiguranja i namjenski primici od zaduživanja.

Prihodi i primici iz stavka 1. Ovog članka uplaćuju se u Proračun.

Dječji vrtić „Cvrčak Posedarje“ čiji je osnivač i vlasnik Općina izuzima se od obveze uplate u Proračun ostvarenih namjenskih prihoda i primitaka te vlastitih prihoda. Prihodi iz stavka 1. ovog članka obvezno se planiraju financijskim planom i koriste se isključivo za namjenu utvrđenu planom. Proračunski korisnici obvezni su o ostvarivanju prihoda iz stavka l. ovog članka dostaviti izvješće nadležnom upravnom tijelu Općine u rokovima za sastavljanje financijskih izvješća.

**Članak 7.**

Neutrošena namjenska sredstva iz prethodne godine, prenose se u Proračun za tekuću proračunsku godinu.

Ako su namjenski prihodi uplaćeni u nižem opsegu nego što su planirani, proračunski korisnik može preuzeti i plaćati obveze samo u visini stvarno uplaćenih, odnosno prenesenih sredstava.

Uplaćene i prenesene, a manje planirane pomoći, donacije i prihode za posebne namjene mogu izvršavati iznad planiranih iznosa, a do visine uplaćenih odnosno prenesenih sredstava.

Uplaćene i prenesene, a neplanirane pomoći, donacije, prihodi za posebne namjene i primici od zaduživanja mogu se koristiti prema naknado utvrđenim aktivnostima/projektima u Proračunu.

**Članak 8.**

Vlastiti prihodi jesu prihodi koje proračunski korisnici ostvaruju od obavljanja poslova na tržištu i u tržišnim uvjetima (vlastiti prihodi), planiraju se u financijskim planovima proračunskih korisnika i uplaćuju se na njihov račun.

Ako se vlastiti prihodi ostvare u iznosu većem od potrebnog za podmirivanje rashoda iz stavka l. Ovog članka, mogu se koristiti za podmirenje rashoda redovne djelatnosti.

O korištenju namjenskih prihoda koje proračunski korisnik ostvari obavljanjem vlastite djelatnosti, a koji ne budu iskorišteni u ovoj proračunskoj godini, odlučuje se po godišnjem obračunu upravno vijeće ustanove.

**Članak 9.**

Sredstva za rashode i izdatke korisniku Proračuna osiguravaju se po pojedinim programima, projektima i aktivnostima.

**Članak 10.**

Proračunska sredstva koristit će se samo za namjene koje su utvrđene proračunom i to do visine utvrđene u Posebnom dijelu Proračuna.

Proračunski korisnici mogu preuzeti obveze na teret Proračuna samo za namjene i do visine utvrđene Proračunom ako su za to ispunjeni svi zakonom i drugim propisima utvrđeni uvjeti.

**Članak 11.**

Zaključivanje pisanog ugvora s udrugama, kao korisnicima proračunskih sredstava, obavezno je bez obzira na iznos donacije. Ugovorima za subvencije, donacije i pomoći koje se zaključuju temeljem natječaja o financiranju javnih potreba utvrdit će se dinamika dodjele sredstava ovisno o visini ukupno odobrenih i raspoloživih sredstava. Ugovorima će se utvrditi i obveze korisnika proračunskih sredstava za namjensko trošenje sredstava, pravodobno dostavljanje izvještaja o potrošnji sredstava za realizaciju ugovorenog programa.

Zaključivanje pisanog ugovora obavezno je i za sve nabave robe, usluga i radova od iznosa za koji je obavezna primjena Zakona o javnoj nabavi. Sve ugovore zaključuje i potpisuje Općinski načelnik.

Općinski načelnik odlučuje o stjecanju i otuđenju pokretnina i nekretnina Općine sukladno odredbama Statuta uz uvjet da je stjecanje i otuđivanje planirano u Proračunu i prevedeno u skladu sa zakonskim propisima.

Općinski načelnik je odgovoran za zakonito i pravilno planiranje i izvršavanje Proračuna.

Preuzimanje obveza na teret Proračuna po ugovorima koji zahtijevaju plaćanje u slijedećim godinama odobrava općinski načelnik.

Nadležno upravno tijelo Općine izvršava Proračun i o tome izvještava općinskog načelnika.

U okviru svog djelokruga i ovlasti Općinski načelnik, te pročelnik, odgovorni su za provedbu ove Odluke, kako za potpunu i pravodobnu naplatu prihoda i primitaka iz svoje nadležnosti, tako i za izvršavanje svih zadataka sukladno namjenama i iznosima utvrđenim u Posebnom dijelu Proračuna u okviru pripadajućeg razdjela/glave.

**Članak 12.**

Polugodišnji izvještaj o izvršenju Proračuna za prvo polugodište 2023 godine JUO dostavlja načelniku najkasnije do 05.rujna 2023 godine, a načelnik ga dostavlja Općinskom vijeću na donošenje najkasnije do 15.rujna 2023. godine.

Godišnji izvještaj o izvršenju Proračuna za 2023. godinu JUO dostavlja načelniku najkasnije do 01. svibnja 2024. godine, načelnik ga dostavlja Općinskom vijeću na donošenje najkasnije do 01.lipnja 2024. godine.

**Članak 13.**

Osnovica za obračun plaće službenicima i namještenicima te korisnicima Proračuna kojima se iz Proračuna financiraju plaće određuje se sukladno zakonom i propisima donesenim na temelju zakona.

Ako pojedinim korisnicima Proračuna, zakonom, propisom donesenim na temelju zakona ili kolektivnim ugovorom nije utvrđena osnovica za obračun plaće. Istu utvrđuje Općinski načelnik vodeći računa o osiguranim sredstvima u Proračunu.

Materijalna prava i naknade troškova zaposlenih, za korištenje godišnjeg odmora, božićnica, otpremnina za odlazak u mirovinu, slučaju smrti u obitelji, naknade za duže bolovanje, putnih troškova i ostalih prava. Isplaćivat će se u skladu zakonom i popisima donesenim na temelju zakona i planiranih sredstava.

**Članak 14.**

Pogrešno ili više uplaćeni prihodi u proračun, vraćaju se uplatiteljima na teret tih prihoda.

Pogrešno ili više uplaćeni prihodi u Proračun prethodnih godina vraćaju se uplatiteljima na teret rashoda proračuna.

Rješenje o povratu sredstava donosi nadležno upravno tijelo na temelju dokumentiranog zahtjeva.

**Članak 15.**

Odgoda plaćanja, obročna otplata duga, te prodaja, otpis ili djelomičan otpis potraživanja Općine provodi se prema kriterijima, mjerilima i postupcima sukladno zakonskim propisima.

**Članak 16.**

Isplata proračunskih sredstava obavlja se na temelju vjerodostojne knjigovodstvene dokumentacije ili naloga za prijenos sredstava koju potpisom ovjerava nalogodavac uz oznaku pozicije u Proračunu.

Nalogodavac za izvršavanje stavki iz posebnog dijela Proračuna je Općinski načelnik.

**Članak 17.**

Proračunskim korisnicima sredstva se doznačuju prema njihovim zajtjevima, a smiju ih koristiti samo za namjene i do visine određene proračunom. Proračunski korisnici dužni su polugodišnji i godišnji izvještaj o izvršenju financijskog plana podnijeti na suglasnost predstavničkom tijelu. Ostali korisnici proračuna dostavljaju izvješća o utrošenim sredstvima prema pozivima, a najmanje jednom godišnje za utrošena sredstva prethodne godine dužni su dostaviti obrazac PROR POT. U slučaju neispunjenja obveze iz članka korisnicima sredstava može se obustaviti isplata sredstava iz proračuna. Odluku o tome donosi čelnik tijela.

**IV. ZADUŽIVANJE I DAVANJE JAMSTAVA**

**Članak 18.**

Općina se može zaduživati za investicije, davati suglasnosti zaduživanje, odnosno jamstva u skladu s Zakonom o Proračunu i Pravilniku o postupku zaduživanja te davanja jamstva i suglasnosti jedinica lokalne i područne (regionalne ) samouprave. Odluku o zaduživanju Općine, o davanju suglasnosti za zaduživanje te davanja jamstava donosi Općinsko vijeće.

Općina Posedarje može se kratkoročno zadužiti najduže na 12 mjeseci za premošćivanje jaza nastalog zbog različite dinamike priljeva sredstava i dospijeća obveza, bez mogućnosti daljnjeg

reprogramiranja ili zatvaranja postojećih obveza po kratkoročnim kreditima ili zajmovima uzimanjem kratkoročnih kredita ili zajmova.

**V. UPRAVLJANJE FINANCIJSKOM IMOVINOM**

**Članak 19.**

Raspoloživim novčanim sredstvima na računu Proračuna upravlja Općinski načelnik. Slobodna novčana sredstva mogu se oročavati kod poslovnih banka poštujući načela sigurnosti i likvidnosti. Odluku o oročavanju donosi načelnik. Prihodi od upravljanja raspoloživim sredstvima prihodi su Proračuna.

**VI. PRIMJENA PRORAČUNSKOG RAČUNOVODSTVA**

**Članak 20.**

Proračun i Proračunski korisnici primjenjuju proračunsko računovodstvo.

Nadležno upravno tijelo Općine obvezno je prikupiti, uskladiti i kontrolirati njihove polugodišnje i godišnje financijske izvještaje prema propisima o financijskom izvještavanju.

**Članak 21.**

Kontrola postupaka u pripremi i izvršavanju proračuna, praćenja primjene proračunskog računovodstva te poslovi financijskog izvještavanje obavljat će se u nadležnom upravnom tijelu.

Svi korisnici Proračunskih sredstava obvezni su dati sve potrebne podatke, isprave i izvješća koja od njih zatraži upravno tijelo Općine.

Ako se prilikom obavljanja kontrole utvrde nepravilnosti u korištenju sredstava Proračuna, korisniku će se umanjiti sredstva u visini nenamjenskog trošenja.

Odluku o umanjenju i obustavi doznaka sredstava donosi Općinski načelnik.

**Članak 22.**

Općina kao i proračunski korisnik obvezni su provoditi postupak javne nabave usluga i ustupanja radova sukladno Zakonu o javnoj nabavi. Plan nabave Općine za 2023 godinu donosi Općinski načelnik.

**VII. URAVNOTEŽENJE PRORAČUNA I PRERASPODJELA SREDSTAVA PRORAČUNA**

**Članak 23.**

Ako tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno umanjeni prihodi i primici, proračun se mora uravnotežiti pronalaženjem novih prihoda i primitaka, odnosno smanjivanjem predviđenih rashoda i izdataka. Uravnoteženje proračuna provodi se tijekom godine izmjenama i dopunama Proračuna prema postupku donošenje Proračuna. Preraspodjela sredstava na proračunskim stavkama kod proračunskih korisnika ili između proračunskih korisnika može se izvršiti najviše do 5% rashoda i izdataka na proračunskoj stavci donesenoj od strane predstavničkog tijela koja se umanjuje, ako to odobri općinski načelnik.

Općinski načelnik o preraspodjelama izvještava Općinsko vijeće u polugodišnjem i godišnjem izvještaju o izvršenju Proračuna.

**Članak 24.**

Proračun se izvršava od 01.siječnja do 31. prosinca 2023. godine.

Samo naplaćeni prihodi u kalendarskoj godini priznaju se kao prihodi Proračuna za 2023. godinu. Rashodi poslovanja za koje je nastala obveza u 2023. godini rashodi su Proračuna za 2023 godinu, neovisno o plaćanju. O rasporedu viška prihoda odnosno o pokriću manjka Proračuna odlučuje Općinsko vijeće prilikom donošenja Godišnjeg izvještaja o izvršenju proračuna za 2023 godinu.

**VIII. ZAVRŠNA ODREDBA**

**Članak 25.**

Ova Odluka će biti objavljena u „Službenom glasniku Općine Posedarje“ a stupa na snagu 01.siječnja 2023. godine.

PREDSJEDNIK OPĆINSKOG VIJEĆA

JURICA BRKLJAČA